Ich, Hanns Weber, fry lantrichter zü Stülingen, an stat und innämen desz wolgebornen herren gräffe Johannsen
von Lupffen, landgràffe zuͦ Stuͦlingen und herre zuͦ Landsperg ꝫcꝭ, myns gnaͤdigen herren, bekenn und thuͦn
kuͦnd allermengklich mit disem brieff, das ich uff den tag datum disz brieff zuͦ Stülingen am Richtbron̄en
an der offnen, fryen, kaisserlichen Kungsstrausze offennlich zuͦ verbannem lantgericht gesessen bin. ✳ da kam
für mich und das selb fry, verbannen lantgericht ✳ der edel und vest jùnckher Hainrich von Ertzingen ains
und Hanns Krista, Uͦlrich am Bühell, der nùw und der alt hoffmaister zuͦ Kungsfelden, und Hanns Müller
von Waltzhüt, der schaffner da selb, an stat und innamen der erwirdigen, gaistlichen fröwen, der apttissinen
und desz covents gemainlich desz closters zuͦ Kungsfelden, zuͦm andren taill. ✳ offnot und verjach der selb
jùnckher Hainrich von Ertznigen durch sinen mit recht erloͧbtem fursprechen, wie das er mit zittlicher
vorbetrachtung, gütten sinnen und zuͦ den zitten, do er das woll getün möchte fùr sich und alle sine erben
und nachkommen Hans Cristan, Uͦlrichen am Buͤhell, dem nuwen und alten hoffmaisteˀ zuͦ Kungsfelden, und
Hanns Muͤllern von Waltzhuͤt, dem schaffner da selbs, an stat und innämen der erwirdigen, gaistlichen froͤwen,
der aptissinen und desz covents gemainlich desz closters zuͦ Kungsfelden, und allen irren nachkom̄en ains
stetten, vesten, ewigen und ymmerwerenden kouffs recht und redlich zuͦ kouffen geben hab, die zwen taill
sins zechendes zuͦ Ranszbach, der järlichs giltet siben stuck, und sin hoff und gult zuͦ Undereggingen, den Cläwi
Burr vor zitten gebüwen und gehebt hant wie syn vatter, junckher Hanirich von Ertzingen, sàlgen, und er das
bisz her in gehebt haben mit dem husz gegen Bernhart Bechlis husz über mit acker, mit wissen, mit holtz, mit feld,
mit steg, mit weg, mit wunn, mit waid, mit wasser, mit wasser rünsinen und mit aller zuͦgehörd nutzit uszgenomen noch vorbehalten, der järlichs giltet sechs mut kernen, zway malter haber, funfftzig ayer, drü herbsthuͦnˀ
und drü vasznacht huͦnˀ. und sy der kouff zuͦ gangen und beschehen umb zwayhundert und dritthalbern guldin
Rinscher, ✳ derro er von inen also bar, gar und gentzlich und mit voller zalle gewert und bezalt syge, damit inn
wolbenüge an disem kouff nu und hienach, fur sich und all syn erben und nachkomen ✳ also und mit soͤlchen
luttrigen fürwortten und gedingen, das die obgenanten kouͤffer, Hans Crista, Uͦlrich am Buͤhell, der nüw
und alt hoffmaisteˀ zuͦ Kungsfelden, und Hans Müller, der schaffner dä selbs, an stat und innämen der erwirdigen,
gaistlichen fröwen, der aptissinen und desz covents gemainlich desz closters zuͦ Kungsfelden, und allen irr
nachkom̄en die zwen taill desz vorgeschribnen zehenden zuͦ Ranszbach und den hoff zuͦ Undereggingen
mit gult, mit hussz, mit hoff, mit acker, mit wissen, mit holtz, mit feld, mit steg, mit weg, mit wunn, mit waid,
mit wasser, mit wasser rünsinen und mit aller zuͦgehoͤrt nutzit usz genömen noch vorbehalten, wie syn
vatter, sälig, junckher Hanirich, und er das bisz her ingehebt haben, nu hinethin ymermer inhaben
nutzen, niessen, die besetzen, entsetzen und damit gefarren, wandlen, werben, thuͦn und laussen soͤllen und
mogen als mit andrem irrem gotzhuses aigentlichen guͦtter. une desz vorgenanten verkouͤffers sinen erben
und nachkomnen und allermengklichs von irren wegen sumnusz, intrag, irrung und hindernusse
und der vorgenant junckher Hanirich von Ertznigen, der verkouͤffer, und alle sine erben und nachkom̄en
soͤllen ouch den vorgenanten kouͤffern, Hans Cristan, Uͦlrichen am Buͤhell, dem nuwen und alten
hoffmaister, und Hannsen Muͤller, dem schaffner, an stat und innämen der erwirdigen, gaistlichen froͤwen
der aptissinen und desz covents gemanilich desz closters zuͦ Kungsfelden und allen irren nachkom̄en disz
kouffs und der egemelten zwayertaill, desz zehenden zuͦ Ranszbach und desz hoffs und gult zuͦ Undereggingen
mit husz hoff, mit acker, mit wissen, mit holtz, mit feld, mit steg, mit weg, mit wunn, mit waid, mit
wasser, mit wasser runsinen und mit aller zuͦ gehoͤrt nutzit uszgenomen noch vorbehalten, wie syn
vatter, junckher Hainrich von Ertzingen, sälig, und er das bisz her ingehebt haben, recht werren syn und
in̄en hierumb werschafft verbunden sin zuͦ thuͦnd wenn, wo und als offt sy desz bedorffen und notturfttig
werdent gegen mengklichem gaistlichen und weltlichen lütten und gerichten, nach landes recht
und nach dem rechten für lidig, für ler, für unverkumert, unansprächig und für recht aigen also, das
das sust niemans anders verkümert und versetzt syge und darab nutzit gange noch gen soͤlle, dann
ab dem zehenden zuͦ Ranszbach der achtent taill und ab dem hoff zuͦ Undereggingen der gewònlich
zechend. und nach soͤlcher offnūg hant sich der genant junckher Hainrich von Ertzingen
für sich, all sine erben und nachkom̄en der zwayer taill, desz genanten zehenden zuͦ Ranszbach und desz
hoffes zuͦ Undereggnigen mit gult, mit husz, mit hoff, mit aͤcker, mit wissen, mit holtz, mit feld, mit
steg, mit weg, mit wunn, mit waid, mit wasser, mit wasser rünssinen und mit aller zuͦgehoͤrt
nutzit uszgenomen noch vorbehalten wie syn vatter, junckher Hainrich, salgen, von Ertzingen, und
er das bisz her ingehebt haben mit allen rechten und gerechtikaiten, so er dartzuͦ gehebt hant und hinfur
dartzuͦ gewunen künd oder mocht entzigen, sonder das alles an desz gerichts stab geverttigot mit
mund, mit hand, mit uffgebung und vertzihung und mit allen andren wortten, wercken und
geberden, so dann dartzuͦ gehoͤrtten und nottuˀfftig wäuren, alsz urtal gab und recht was und
als ouch das nu und hienach in kunfftigen zitten guͦtt handfestung, crafft und macht hant und
haben soll und mag nach disz lantgerichts recht, sit und gewonhait. ✳ und wie woll disz ain ewiger
kouff haisset und ist, so haind die obgenanten kouffer, Hans Crista, Uͦlrich am Buͤhell, der nüw und alt
hoffmaister, und Hanns Müller, der schaffner, an stat und innamen der erwirdigen, gaistlichen froͤwen,
der aptissinen und dez covents gemainlich desz closters zuͦ Kungsfelden, und allen irren nachkomen, dem
vorgenanten junckher Hanirichen von Ertznigen und allen sinen erben und nachkomnen die fruntschafft
gethaͤn, das sy die vorgenanten zwen taill desz zehenden zuͦ Ranszbach und den hoff und gult zuͦ Undereggingen mit aller zuͦgehoͤrt, wie ob stant, woll widerkouffen und abloͤssen moͤgen hin fur wen sy
wend samenthafft mit zwayen hundert und dritthalben guldin Rinscher. und desz alles zuͦ waurem
urkuͦnd so ist disz lantgerichts insigell mit urtal und recht offennlich gehenckt an disem brieff und
noch zuͦ merˀ sicherhait, so hant der obgenant junckher Hanirich von Ertzingen fur sich, sin erben
und nachkomen syn aigen insigell ouch gehenckt an disen brieff, der geben ist an mitwochen
vor sant Jörgen, desz hailgen ritters, tag nach der geburt Cristi gezalt tusend vierhundert sibentzig
und indem funfften jaùre und sind disz gdie botten, Hans Àbrecht, Claͧwi Bick und Henszly Ritter ꝫcꝭ.